Το ***Carol*** είναι αμερικανοβρετανική αισθηματική δραματική ταινία του 2015 σε σκηνοθεσία Τοντ Χέινς. Το σενάριο γράφτηκε από τη Φίλις Νάγκι, το οποίο βασίστηκε στο μυθιστόρημα της Πατρίσια Χάισμιθ, ονόματι *The Price of Salt*. Πρωταγωνιστούν οι Κέιτ Μπλάνσετ, Ρούνι Μάρα και Σάρα Πόλσον.

Η ταινία είναι ένα ομοερωτικό (λεσβιακό) ρομαντικό δράμα και αφορά την ιστορία ενός έρωτα μεταξύ δύο γυναικών, από διαφορετικές κοινωνικές τάξεις, στην πουριτανική Αμερική του 1952 και πως κατορθώνουν μέσα από προσωπικές θυσίες να δημιουργήσουν μια ολοκληρωμένη σχέση. 

Η ταινία δεν γυρίστηκε σε ψηφιακό φιλμ αλλά στο κλασικό super 16mm. Αν και το έργο εκτυλίσσεται στη Νέα Υόρκη, τα γυρίσματα έγιναν στο Σινσινάτι του Οχάιο, που βρίσκονται ακόμα κτίρια της δεκαετίας του 1950. Τα γυρίσματα έγιναν τον Απρίλιο του 2014 και κράτησαν 35 μέρες.

Η ταινία παρότι είχε ολοκληρωθεί στις αρχές του 2015, ωστόσο δεν έκανε πρεμιέρα παρά στις 17 Μαΐου του 2015, στο επίσημο διαγωνιστικό τμήμα του 68ου Φεστιβάλ των Καννών. Στο Φεστιβάλ των Καννών η Μάρα κέρδισε το Βραβείο Καλύτερης Γυναικείας Ερμηνείας, ενώ ο σκηνοθέτης Τοντ Χέινς, τον ειδικό Φοίνικα, τον Queer Φοίνικα. Το φιλμ προβλήθηκε και στα κινηματογραφικά φεστιβάλ του Λονδίνου, της Ρώμης, της Νέας Υόρκης, της Στοκχόλμης. Είχε επίσης 5 υποψηφιότητες στις Χρυσές Σφαίρες 2016, *(καλύτερης ταινίας, σκηνοθεσίας, 2 για την κατηγορία του Α' γυναικείου ρόλου και μουσικής)*. Συνολικά, προτάθηκε για 273 βραβεία εκ των οποίων κατέκτησε τα 87.

Πλοκή
-----

Η Κάρολ Άιρντ, είναι μια όμορφη, παντρεμένη, εύπορη αλλά και μελαγχολική σαραντάρα, που ζει μια τυποποιημένη ζωή, γεμάτη κοσμικές συναντήσεις, δεξιώσεις και χορούς, δίπλα σε έναν άντρα που δεν αγαπάει πια. Μόνη ικανοποίηση στη ζωή της, η ύπαρξη της κόρης τους, της 5χρονης Ρίντυ. Για τα χριστουγεννιάτικα ψώνια της κόρης της, θα επισκεφτεί ένα πρωινό η Κάρολ το πολυκατάστημα *Φράνκενμπεργκ* του Μανχάτταν και θα γνωρίσει εκεί την Τερέζ Μπέλιβετ. Η νεαρή Τερέζ Μπέλιβετ, πωλήτρια στο τμήμα παιδικών παιχνιδιών θα εξυπηρετήσει την Κάρολ στα ψώνια της, ενώ μια πρωτόγνωρη και για τις δυο, ακαταμάχητη έλξη θα δημιουργεί μεταξύ τους. Η μοναχική και σιωπηλή Τερέζ, με μόνη αγάπη στην ζωή της την φωτογραφία, θα μαγευτεί από τη γοητεία και τον *αέρα*, της μελαγχολικής ξανθιάς γυναίκας.

Η Κάρολ, αναλαμβάνοντας πρωτοβουλία θα προσκαλέσει την Τερέζ σε ευχαριστήριο - για την εξυπηρέτηση να της επιστρέψει ταχυδρομικώς τα ξεχασμένα γάντια της - γεύμα. Το γεύμα θα φέρει την πρόταση της Κάρολ, να περάσουν μαζί τα Χριστούγεννα στο σπίτι της, κάτι που η κεραυνόπληκτη από την γοητεία της Κάρολ, Τερέζ, θα δεχτεί χωρίς δεύτερη σκέψη. Η χριστουγεννιάτικη επίσκεψη αν και θα φέρει πιο κοντά τις δυο γυναίκες θα έχει άσχημο τέλος, αφού η απροσδόκητη εμφάνιση του άντρα της Κάρολ, του Χαρτζ, και ο καβγάς μεταξύ των δύο που θα επακολουθήσει θα χαλάσουν εντελώς την ατμόσφαιρα. Ωστόσο οι δυο γυναίκες θα επιμείνουν στη συνέχιση της γνωριμίας τους και όταν ο Χαρτζ θα πάρει το παιδί από την Κάρολ, για να κάνει Χριστούγεννα μαζί του, η Κάρολ αποφασίζει να φύγει για ένα ταξίδι προς τα δυτικά της χώρας. 

Η Τερέζ θα δεχτεί την πρόσκληση της, να κάνουν μαζί αυτό το ταξίδι, παρατώντας και την δουλειά της πωλήτριας αλλά και τον νεαρό σύντροφό της. Αυτό το ταξίδι θα φέρει την οικειότητα μεταξύ των δυο γυναικών και θα κάνει τον έρωτά τους να ανθίσει. Σε ένα μοτέλ της μικρής επαρχιακής πόλης Βατερλό, ο έρωτάς τους θα ολοκληρωθεί με την σεξουαλική τους συνεύρεση. Όμως για κακή τους τύχη, ένας ντετέκτιβ που κρυφά τις παρακολουθεί ο Τόμυ Τάκερ (Tommy Tucker), εξουσιοδοτημένος από τον άντρα της Κάρολ, με σκοπό να βρει στοιχεία για να μην της επιτρέψει να πάρει εκείνη την επιμέλεια του παιδιού, στην επερχόμενη δικαστική διαμάχη, θα μαγνητοφωνήσει όλες τις λεπτομέρειες της σεξουαλικής τους επαφής σε μια κασέτα που θα ταχυδρομήσει αμέσως στον σύζυγο. Όταν η Κάρολ, πληροφορείται από την επιστήθια φίλη της και νονά της κόρης της, Άμπυ Σμιθ (Abby Smith) , τις εξελίξεις, δεν έχει παρά έναν δρόμο να ακολουθήσει. Φεύγει την επόμενη μέρα τα χαράματα για να γυρίσει αεροπορικώς στη Νέα Υόρκη. Η Τερέζ, ξυπνώντας το πρωί, δεν βρίσκει εκεί την αγαπημένη της, αλλά την φίλη της Άμπυ, η οποία επιφορτίστηκε με το να επιστρέψει την Τερέζ οδικώς στην πόλη. Η Κάρολ, γεμάτη απελπισία, αφήνει ένα αποχαιρετιστήριο γράμμα στην Τερέζ.

Οι δυο γυναίκες, γράφει το γράμμα - για να μη δώσουν λαβή για καινούρια στοιχεία εναντίον της Κάρολ, δεν πρέπει να ξαναειδωθούν - τουλάχιστον μέχρι να λήξει η δικαστική διαμάχη. Έτσι η σχέση διακόπτεται, απότομα. Και οι δυο όμως, συνεχίζουν να σκέφτονται η μια την άλλη. Η Κάρολ, εγκλωβισμένη στην προσπάθεια που κάνει να πάρει την κηδεμονία του παιδιού της, επισκέπτεται ψυχοθεραπευτή για να την βοηθήσει να ξεπεράσει αυτήν την «παρέκκλιση», αναγκάζεται να είναι φιλική με ανθρώπους που αντιπαθεί, και υποταγμένη στις απαιτήσεις των δικηγόρων. Η Τερέζ, κάνει το επόμενο επαγγελματικό της βήμα, πιάνοντας μια δουλειά σαν βοηθός φωτογράφου στην εφημερίδα The New York Times, ενώ συνεχίζει να φωτογραφίζει και να τυπώνει τις «καλλιτεχνικές» φωτογραφίες της.

Η ζωή και των δυο περνάει μέσα στην θλίψη για τον χαμένο έρωτα μέχρι που η Κάρολ θα κάνει την μεγάλη θυσία, για να δώσει στην κόρη της μια ήσυχη και ισορροπημένη ζωή. Αποφασίζει να δώσει την πλήρη επιμέλεια της μικρής Ρίντυ στον άντρα της. Παρουσία όλων των πλευρών και για να μην μπλεχτεί σε μια δικαστική διαμάχη που περισσότερο κακό παρά καλό θα κάνει σε όλους, και ιδιαίτερα στο παιδί της, του παραχωρεί την κηδεμονία, ζητώντας σαν αντάλλαγμα τακτικές συναντήσεις με την κόρη της. Εγκαταλείπει το κοινό σπίτι, βρίσκει μια δουλειά και πλέον είναι έτοιμη να διεκδικήσει ξανά και την Τερέζ. Στη συνάντηση που θα έχουν στην τελευταία σκηνή του έργου, θα καταλήξει σε ένα ευτυχισμένο τέλος, ή καλύτερα μιαν ευτυχισμένη αρχή για την συντροφική τους πλέον πορεία στη ζωή.

Διανομή
-------

Ο Τοντ Xέινς με την Κέιτ Μπλάνσετ και τη Ρούνι Μάρα στο Φεστιβάλ των Καννών
* Κέιτ Μπλάνσετ... ως *Κάρολ Άιρντ*
* Ρούνι Μάρα... ως *Τερέζ Μπέλιβετ*
* Σάρα Πόλσον...ως *Άμπυ Σμιθ*
* Κάιλ Τσάντλερ... ως *Χαρτζ Άιρντ*
* Τζέικ Λέισι... ως *Ρίτσαρντ Σέμκο*, το «αγόρι» της Τερέζ
* Κόρι Μάικλ Σμιθ... ως *Τόμυ Τάκερ*
* Τζων Μαγκάρο... ως *Ντάνι Μακ Ελρόυ*, φίλος της Τερέζ που την βοηθάει να βρει δουλειά στην εφημερίδα «N.Y.Times».

Κριτικές
--------

* *«Οι ερμηνείες των δυο πρωταγωνιστριών είναι «εκ των ων ουκ άνευ». Χωρίς αυτές, δεν τραβάει η ταινία. Αυθεντικά είναι επίσης, τα κοστούμια, τα ντεκόρ και γενικά όλη η ατμόσφαιρα του ‘50, της οποίας η φωτογραφία του Edward Lachman θυμίζει πίνακες του Αμερικανού ρεαλιστή ζωγράφου Edward Hopper (1882 – 1967).»*

* *«Κανονικά το "Carol" ανήκει στην κατηγορία των ταινιών με την οποία έχω ένα βασικό πρόβλημα: δεν θέλω πηγαίνοντας σινεμά να βλέπω λίγο – πολύ αυτό που περιμένω ότι θα δω. Στο "Carol" βλέπεις ακριβώς αυτό που περιμένεις να δεις. Αλλά δεν σε πειράζει, γιατί είναι κομψοτέχνημα. Η λεπτοβελονιά κάθε μα κάθε πλάνου, η δημιουργία ενός κόσμου με αισθητική υπογραφή και ταυτότητα Τοντ Χέινς. Η επίγνωση ότι κανείς άλλος δεν θα μπορούσε να αναδείξει έτσι το συγκεκριμένο σενάριο, κανείς άλλος δεν θα μπορούσε να συγχρονιστεί τόσο πολύ μαζί του, κανείς άλλος δεν θα μπορούσε να βουτήξει τόσο πολύ στον κόσμο της Κάρολ και να τον κάνει δικό του. Ο Χέινς είναι φτιαγμένος για να κάνει ταινίες σαν το "Carol" και το "Carol" φτιάχτηκε για να το κάνει ο Χέινς. Στο "Carol" συνυπάρχουν δυο ιστορίες αγάπης. Αυτή της αγάπης της Κάρολ και της Τερέζ και αυτή του Χέινς για αυτό τον τύπο του σινεμά. Τον οποίο αποθεώνει.»*

Παραπομπές
----------

1. ↑  «film-dienst». (Γερμανικά) *Filmdienst*. Ανακτήθηκε στις 8  Φεβρουαρίου 2016.
2. ↑  variety.com/2015/film/global/carol-cinematographer-ed-lachman-wins-camerimage-1201646042/.
3. ↑  Abramovitch, Seth (25 Σεπτεμβρίου 2015). «Killer Films' Co-Founders Christine Vachon and Pamela Koffler on Lesbian Romance 'Carol' and Indie Resilience». *The Hollywood Reporter*. Ανακτήθηκε στις 27 Σεπτεμβρίου 2015.
4. ↑  «Carol». Box Office Mojo. Ανακτήθηκε στις 5 Μαΐου 2016.
5. ↑
6. ↑  άγγελος πολύδωρος
7. ↑  Κριτική Old boy στο  Αρχειοθετήθηκε 2017-10-13 στο Wayback Machine.

Δείτε επίσης
------------

* Κατάλογος των καλύτερων ταινιών

* Κατάλογος χριστουγεννιάτικων ταινιών

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Carol** |

* *Carol*   στην IMDb
* Επίσημος ιστότοπος (The Weinstein Company)
* Official StudioCanal websiteStudioCanalStudioCanal
* Official Number 9 Films websiteNumber 9 FilmsNumber 9 Films
* *Carol* στο Metacritic
* *Carol* στο Rotten Tomatoes

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βραβείο Καλύτερης Ταινίας της Ένωσης Κριτικών Κινηματογράφου Νέας Υόρκης |
| --- |
|  |
| Δεκαετία 1930 | 
* Ο Καταδότης (1935)
* Ο Πρίγκηψ των Δολλαρίων (1936)
* Η Ζωή του Εμίλ Ζολά (1937)
* Γκρεμισμένα Είδωλα (1938)
* Ο Πύργος των Καταιγίδων (1939)
 |
|  |
| Δεκαετία 1940 | 
* Τα Σταφύλια της Οργής (1940)
* Πολίτης Κέιν (1941)
* Ναυάγιο στα Νερά της Κρήτης (1942)
* Φρουρά στο Ρήνο (1943)
* Ο Δρόμος της Αγάπης (1944)
* Το Χαμένο Σαββατοκύριακο (1945)
* Τα καλύτερα χρόνια της ζωής μας (1946)
* Συμφωνία Κυρίων (1947)
* Ο Θησαυρός της Σιέρα Μάντρε (1948)
* Όλοι οι Άνθρωποι του Βασιλιά (1949)
 |
|  |
| Δεκαετία 1950 | 
* Όλα για την Εύα (1950)
* Λεωφορείον ο Πόθος (1951)
* Το τρένο θα σφυρίξει τρεις φορές (1952)
* Όσο υπάρχουν άνθρωποι (1953)
* Το λιμάνι της αγωνίας (1954)
* Μάρτι (1955)
* Ο γύρος του κόσμου σε 80 μέρες (1956)
* Η Γέφυρα του Ποταμού Κβάι (1957)
* Όταν σπάσαμε τις αλυσίδες (1958)
* Μπεν Χουρ (1959)
 |
|  |
| Δεκαετία 1960 | 
* Η Γκαρσονιέρα (1960)
* Γουέστ Σάιντ Στόρι (1961)
* Δεν δόθηκε (1962)
* Τομ Τζόουνς (1963)
* Ωραία μου Κυρία (1964)
* Ντάρλινγκ (1965)
* Ένας άνθρωπος για όλες τις εποχές (1966)
* Ιστορία ενός Εγκλήματος (1967)
* Το Λιοντάρι το Χειμώνα (1968)
* Z (1969)
 |
|  |
| Δεκαετία 1970 | 
* Πέντε Εύκολα Κομμάτια (1970)
* Το κουρδιστό πορτοκάλι (1971)
* Κραυγές και Ψίθυροι (1972)
* Αμερικανική Νύχτα (1973)
* Amarcord (1974)
* Νάσβιλ, η πόλη των εκπλήξεων (1975)
* Όλοι οι Άνθρωποι του Προέδρου (1976)
* Ο Νευρικός Εραστής (1977)
* Ο Ελαφοκυνηγός (1978)
* Κράμερ εναντίον Κράμερ (1979)
 |
|  |
| Δεκαετία 1980 | 
* Συνηθισμένοι Άνθρωποι (1980)
* Οι Κόκκινοι (1981)
* Γκάντι (1982)
* Σχέσεις Στοργής (1983)
* Το πέρασμα στην Ινδία (1984)
* Η Τιμή των Πρίτζι (1985)
* Η Xάννα και οι Αδελφές της (1986)
* Το Κύκλωμα (1987)
* Αταίριαστοι Εραστές (1988)
* Το αριστερό μου πόδι (1989)
 |
|  |
| Δεκαετία 1990 | 
* Τα Καλά Παιδιά (1990)
* Η Σιωπή των Αμνών (1991)
* Ο Παίκτης (1992)
* Η Λίστα του Σίντλερ (1993)
* Quiz Show (1994)
* Αφήνοντας το Λας Βέγκας (1995)
* Φάργκο (1996)
* Λος Άντζελες: Εμπιστευτικό (1997)
* Η Διάσωση του Στρατιώτη Ράιαν (1998)
* Η Παράσταση μιας Ζωής (1999)
 |
|  |
| Δεκαετία 2000 | 
* Traffic (2000)
* Οδός Μαλχόλαντ (2001)
* Ο Παράδεισος Είναι Μακριά (2002)
* Ο Άρχοντας των Δαχτυλιδιών: Η Επιστροφή του Βασιλιά (2003)
* Πλαγίως (2004)
* Το μυστικό του Brokeback Mountain (2005)
* Πτήση 93 (2006)
* Καμιά Πατρίδα για τους Μελλοθάνατους (2007)
* Milk (2008)
* The Hurt Locker (2009)
 |
|  |
| Δεκαετία 2010 | 
* The Social Network (2010)
* The Artist (2011)
* Zero Dark Thirty (2012)
* Οδηγός Διαπλοκής (2013)
* Μεγαλώνοντας (2014)
* Κάρολ (2015)
* La La Land (2016)
* Πασχαλίτσα (2017)
* Roma (2018)
* Ο Ιρλανδός (2019)
 |
|  |
| Δεκαετία 2020 | 
* First Cow (2020)
* Οδήγα το Αμάξι μου (2021)
* Tár (2022)
 |

 |

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:ΛΟΑΤ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 258146634458841932187
* LCCN: no2016071929
* GND: 1132275288
* BNF: cb45347116v (data)
* BNE: XX5647405

 |

 |